
Grozījumi Narkotisko un psihotropo vielu un zāļu, kā arī prekursoru likumīgās aprites likumā
Izdarīt Narkotisko un psihotropo vielu un zāļu, kā arī prekursoru likumīgās aprites likumā (Latvijas Republikas Saeimas un Ministru Kabineta Ziņotājs, 1996, 12. nr.; 1998, 15. nr.; 2000, 10. nr.; 2003, 15. nr.; 2006, 12. nr.; 2007, 12., 21. nr.; 2008, 16. nr.; Latvijas Vēstnesis, 2010, 183. nr.; 2012, 200. nr.; 2013, 213. nr.; 2019, 123., 248.A nr.; 2020, 123. nr.; 2021, 92.A., 246. nr.; 2025, 196. nr.) šādus grozījumus:
1. 48. pantā:
izslēgt trešajā daļā vārdus "vai neatļauti tās lietos";
papildināt ar ceturto daļu šādā redakcijā:  
· "(4) Piemērojot administratīvo sodu par šā panta pirmajā daļā paredzēto pārkāpumu, pilngadīgu personu vienlaikus rakstveidā brīdina par kriminālatbildību, ja tā gada laikā pēc administratīvā soda piemērošanas neatļauti tās lietos."
2. 49. pantā:
aizstāt trešajā daļā vārdus "pārsūtīs vai lietos" ar vārdiem "vai pārsūtīs";
papildināt ar ceturto daļu šādā redakcijā:
· "(4) Piemērojot administratīvo sodu par šā panta pirmajā daļā paredzēto pārkāpumu, pilngadīgu personu vienlaikus rakstveidā brīdina par kriminālatbildību, ja tā gada laikā pēc administratīvā soda piemērošanas neatļauti lietos tādas jaunas psihoaktīvas vielas vai tās saturošus izstrādājumus, kuru aprite ir aizliegta vai ierobežota."

